Kérem, közölje a nevét!
Judalon Smyth.
J-U-D-A-L-O-N Smyth. S-M-Y-T-H.
Hangfelvétel-sokszorosítással foglalkozom,
emellett kristályokat és köveket árulok,
és kiadok egy hírlevelet babagyűjtőknek.
Két macskám van, Shanti Oz és Ishi Kitty.
Hogy ismerte meg L. Jerome Ozielt?
Párkapcsolati előadások hanganyagát sokszorosítottam,
és kedvem támadt elmenni egyre,
ezért felhívtam a Beverly Hills-i Fóbiakutató Intézetet,
és dr. Oziel vette fel a telefont.
Azt mondta, nekem nem előadásra, hanem egyéni terápiára van szükségem.
De a kapcsolatukban később megjelent a szex, igaz?
És a nemi erőszak, az agymosás, a hipnotizáció...
- Tiltakozom. - Helyt adok.
...a fizikai és mentális erőszak, emberrablás...
- Tiltakozom! - Helyt adok.
- Ms. Smyth! - Ne szakítson félbe!
Elnézést, megismételné a kérdést?
Rászoktatott a Xanaxra és a Prozacra.
AIDS-tesztet csináltatott velem szex előtt.
Mindig azt mondta, hogy hét hónapon belül elválik.
De hét hónappal később újabb hét hónap türelmet kért.
Hogy ejtik a nevüket? Men-endez vagy Menendez?
Jerry engedélye mindvégig fel volt függesztve.
- Nem praktizálhatott volna. - Tiltakozom.
Dolgoztatta a pácienseit, mintha szolgák lettek volna.
- Tiltakozom, bíró úr! - Én a szexrabszolgája voltam.
Tiltakozom!
Nem tudom, mi ellen tiltakozik.
A maga torkán nyomtak le pirulákat?
Na, az ellen én is tiltakoztam.
- A tiltakozásnak helyt adok. - Csak a kérdésre válaszoltam.
- Ez a nő zseniális! - Tudom.
Megnyeri nekünk a pert.
- Ms. Smyth, tudja, mi ez? - Igen.
Egy nyilatkozat, amiben vállaltam, hogy 500 különböző módon szexelek vele.
Aláírta a nyilatkozatot?
Igen. A macskáim voltak a tanúk.
Ez az ő mancsuk lenyomata.
Így ni!
Mikor kezdte felvenni a beszélgetéseit dr. Oziellel?
Eleinte nem én csináltam, hanem az üzenetrögzítőm.
Időnként magától bekapcsolt, mintha saját akarata lett volna.
Halló? Ott vagy?
Istenem! Ez felvesz minket!
De később, mivel a munkám miatt megvoltak hozzá az eszközeim,
már én rögzítettem mindent.
Én egy... Ó, igen!
Megemelem a Prozac adagodat, mert tombol bennem a szerelem tüze.
Itt épp Elvist utánozta.
Csókolózás közben néha túl tisztességesnek tűnsz.
Ilyenkor kedvem támad a konyhapadlón megdugni.
Ez egy szerelmes vers. Mármint szerinte ez egy szerelmes vers.
Ez tetszik!
Ez nagyon tetszik, dr. Apuci!
Sokszor beszéltem hozzá gyerekhangon.
Ms. Smyth, mesélne nekünk arról a bizonyos halloweenről?
Amikor L. Jerome Oziel szerint Erik bevallott neki mindent?
Jerry tudta, hogy szakítani akarok.
Lyle-t és Eriket használta fel, hogy magához láncoljon.
Nem viccelek, Judalon!
Lyle is úton van ide. Félek. Segítened kell!
Micsoda?
Még egy megtöltött pisztolyt is vittem. A szomszéd adta kölcsön.
Hallotta, miről beszélgettek a rendelőben?
Nem, csak Erik sírását és Lyle kiabálását.
Tehát nem hallotta, hogy megfenyegették dr. Ozielt?
Nem. Lyle szavaiból annyit értettem, hogy...
Hawaiira?
Biztosan jól szórakoznak majd, bárhová is utaznak.
Nincs rossz választás.
Minden jót, dr. Oziel!
„Minden jót, dr. Oziel!”
Így van. És miután elmentek, Jerry egyáltalán nem tűnt ijedtnek.
Tizennégy millió dollár a tét, Judalon!
Segítek nekik befektetni.
Persze az AutoMax az én cégem, de valóban kiváló befektetés.
Aztán jött a rémálom.
Hagyd abba!
Ne!
Ez az!
Nyeld le!
De ezt leszámítva jól van?
Igen.
Volt már öngyilkossági kísérlete. Én vagyok az orvosa.
Majd én gondját viselem.
Ne...
Ha el akarnál hagyni, bezáratlak egy elmegyógyintézetbe.
Egyfolytában azt mondogatta, hogy Erik el akar kapni engem.
Emiatt rémálmaim voltak.
Elmesélte, hogy amikor rátaláltak, Kitty szeme ki volt fordulva az üregéből.
Ezt újra és újra felidézte.
Azt mondta, hogy anyám boszorkány volt, és meg akart mérgezni.
A „tövis” szóval hipnotizált engem.
Ha kimondta, hogy „tövis”, lefagyott az agyam.
Megerőszakolt.
Kétszer is megerőszakolt.
Vádolták valaha L. Jerome Ozielt azzal, hogy bántalmazta más betegeit is?
- Tiltakozom, nem releváns. - Nagyon is releváns.
Hisz lefeküdt a pácienseivel,
recept nélkül adagolt nekik gyógyszereket...
- Tiltakozom. - Helyt adok.
...és dr. Apucinak hívatta magát velük.
Helyt adtam a tiltakozásnak!
- Ezt törölje! - Visszavonom.
A saját biztonsága érdekében fordult a rendőrséghez?
Hogy megvédjék a férfitől, aki megerőszakolta és az életére tört?
- Igen. - Mit akar ezzel, ügyvédnő?
- És mit tettek a rendőrök? - A világon semmit!
Ms. Smyth, szerelmes dr. Ozielbe?
Egek, dehogy!
Tehát nem azért van itt, mert nem vált el, és nem vállalt önnel gyereket?
Sose akartam olyan gyereket, aki rá hasonlít.
Köszönöm, Ms. Smyth. Nincs több kérdésem.
Tartsunk ebédszünetet! Fél kettőkor folytatjuk.
Esküdtek, ne feledjék, hogy nem beszélhetnek az ügyről.
Érezted ezt?
Nem, micsodát?
Tizennégymillió, tesó.
Azt hittem, minimum 30 lesz.
Összesen valószínűleg több mint 30 lesz, de oké, legyen 14!
- És a jogi költségek? - Jó, akkor 13.
Mindegy, én tudtam, hogy megússzuk, úgyhogy már ki is találtam,
hogy a Mr. Buffalóra és a könyvre költöm.
Tutira megfilmesítik.
Ezt ugye tudod?
Erik, filmet forgatnak rólunk!
E!
- Ki alakít majd minket? - Nem tudom.
El kell érnünk, hogy beleszólhassunk az ilyen döntésekbe.
Ja, persze.
Gondold végig te is, hogy mire vágysz!
Hogy mihez akarsz kezdeni, ha ennek vége, mert már nem tart sokáig.
Megcsináltuk, a picsába is!
Azok a faszfejek meg,
akik szerint sorozatgyilkosok vagyunk, mint Jeffrey Dahmer...
- „Dahmer öcsikéi.” - Mind bekaphatják!
Bekaphatják!
Brian Bosworth kurva jó Lyle lenne.
Téged meg játszhatna Rob Lowe.
Szexi pasas.
Meg kéne hallgatnunk.
SZÖRNYETEGEK: A LYLE ÉS ERIK MENENDEZ-SZTORI
Ez meg mi volt?
- Mi a... - Hallottad?
1994. JANUÁR 17.
Nyissák ki a rácsot!
Lyle!
Elég!
Halló? Kapcsolja az L. A. megyei börtönt!
Gázszag van, Leslie. Mennünk kell.
Tudni akarom, hogy megvan-e az épület.
- Menjünk, Leslie! - Az érdekel, hogy áll-e az épület!
- Tudja, hogy áll-e az épület? - Tedd már le!
A francba!
- Leslie, beszéltem Lyle-lal. - Hála az égnek! Szóval elérted?
Jól vannak. Leestek az ágyról, de nincs bajuk.
- Nem szűnnek a rengések. - Felétek mi a helyzet? Westwoodban élsz?
Cheviot Hillsben, de új a házunk. Azt hittem, a nyakunkba omlik.
Weisberg szerint nem biztonságos itt folytatni a pert.
Talán mehetünk a belvárosba, de nyitott mindenre.
Oda rövidebb lesz az út Eriknek és Lyle-nak.
Malkovich, tesó. John kibaszott Malkovich.
Ő alakított a Saturday Night Live-ban.
Norma látta, szerinte kurva jó volt. Híresek lettünk, baszd meg.
Nem a per érdekes, hanem mi.
A nézettségünk a plafont verdesi.
Ugye tudod, hogy sírhatsz a tanúk padján?
Persze.
Jogos.
Én akarom kioktatni a színész-forgatókönyvírót?
- Nem mintha színészkednél. - Tudom, hogy értetted.
De amikor olyanokról beszélsz, mint a citrom, meg a fahéj...
Nem gond, ha elérzékenyülsz vagy ilyesmi.
Menni fog, Lyle.
Ma hazajuttatsz minket.
- Mondja a nevét, kérem! - Erik Galen Menendez. M-E-N-E-N-D-E-Z.
Mr. Menendez, ismeri a mikrofon sajátos működését?
Hogyan?
Ha túl közel hajol, gerjed. Ha túl messze van tőle, nem halljuk.
Igen, értem.
Rendben. Akkor megtenné, hogy közepes távolságban marad tőle?
Jól van.
Hajoljon közelebb!
- Nem, ez már túl közel van. - Oké.
- Csak... - Rendben.
Maradjon ott!
Jó.
Gyerünk már, Erik!
Úgy éreztem, hogy nem számítok.
Gerjed a mikrofon.
Azt hittem, meg fog büntetni, mert amikor...
Erik, dőljön hátra, mert gerjed a mikrofon!
Felvette a hívásaimat, lehallgatta a telefonomat...
Dőljön hátrébb!
Anya lehallgatta a telefonomat.
Beletett egy...
- Alacsonyan van, az a gond. - Értem.
Wolf bíróhelyettes, beállítaná azt a mikrofont, kérem?
Megtenné, hogy hátradől a székben?
Dőljön hátra!
Maradjon ebben a pózban!
Rendben?
Folytassa!
Ételhordó edény volt a szekrényben.
Elcseszi. Kibaszott pszichopatának néz ki.
Mik között volt ez?
Az én szobám és a szüleim szobája között.
Húzódjon hátrébb a mikrofontól!
Menjen távolabb a mikrofontól! Csak dőljön hátra!
Maradjon így, különben gerjed.
Dőljön neki a szék háttámlájának!
Maradjon így, oké?
Tizenegy éves volt?
Annyi.
Az a gond, hogy nem a mikrofon felé fordul.
Forduljon arra!
Oké, értem. Ki kell mennem a mosdóba. Tarthatnánk egy kis szünetet?
Rendben, szünetet tartunk.
Mit gondol, mi volt a végső indíték, a kiváltó ok,
ami miatt ön és a bátyja végül agyonlőtték a szüleiket?
Az, hogy elmondtam...
Micsodát?
Az, hogy elmondtam Lyle-nak...
Mit mondott Lyle-nak?
Hogy apám...
Hogy...
Azt, hogy...
Tehát mit mondott el Lyle-nak?
Hogy apám...
Hogy ő...
- Tud válaszolni? - Igen.
Hogy apám molesztált engem.
Azért mondta el ezt a bátyjának, mert szeretett volna tőle valamit?
Azt, hogy vége legyen.
Az apja különböző módokon molesztálta?
- És... - Igen.
És elmondaná, hogy nevezte ezeket magában?
Volt térdelős...
„Térdelős”?
- Ez volt az egyik? - Igen.
Értem. Mi volt a többi?
- Volt kellemes szex. - A mikrofonba!
Kellemes szex.
És még?
Tehát? Mi volt még?
Durva szex.
Mr. Menendez,
miután ön és bátyja agyonlőtték a szüleiket,
ön elég sokat hazudott.
Tiltakozom. Provokatív.
Elutasítom.
Hazudott az újságíróknak,
a rokonaiknak, a nyomozóknak.
De most az igazat mondja.
Ez kérdés?
- Most az igazat mondja? - Igen.
- Mindenről? - Igen.
- Tehát nem hazudik. - Nem.
- Semmiről. - Nem.
Remek. Mondja, valóban elment a Santa Monica-i Big 5 sportboltba,
hogy fegyvert vásároljon, augusztus 18-án reggel?
Igen. Egészen biztosan elmentem.
Ahol Lyle és ön rákérdeztek a feltételekre,
de kiderült, hogy kézifegyvert nem kaphatnak azonnal,
mert arra 15 napos kötelező várakozás van, igaz?
Igen.
Mr. Menendez, tisztában van vele,
hogy a Big 5 sportbolt 1986 óta nem árul kézifegyvereket?
Nem, ezt nem tudtam.
Értem.
Ms. Bozanich, voltak ott fegyverek.
Megnéztük őket.
De a fickó azt mondta, hogy nem kaphatjuk meg egyből, ezért...
És mindez 1989-ben történt?
Igen.
Tehát, Mr. Menendez,
a múltban hazudott, de most nem?
Nem.
Értem.
Nincs több kérdésem.
Miért mondtad ezt?
- Hogy a Big 5-ba mentünk fegyvert venni? - Mondtam már, Lyle. Mert így emlékeztem.
Az igazat mondtam.
A fenéket! Egy fegyverboltba mentünk, a Sepulvedára, Nyugat-Los Angelesbe.
A Santa Monica-i Big 5-ban csak légpuska volt,
egyből a horgászbotok mellett.
Ezért mentünk le San Diegóba, te barom!
Oké, Lyle, bocs!
Nem néztem a térképet, és nem volt nálam turistaatlasz sem.
Én életem alakítását nyújtottam, téged meg hazugságon kaptak.
Nem hazudtam.
Hogy mondhatsz ilyet?
Órákig ültem ott.
Pszichopatának tűntél, aki legszívesebben kinyírna valakit.
A kurva mikrofon az oka.
Az egy tárgy! Mit szarakodsz vele? Ne ficeregj, ülj a seggeden!
Maradj nyugton, és azt mondd, amit begyakoroltunk!
Ezt nem varrod a nyakamba!
Ez az egész nem az én hibám. Ez a te műved. Te vettél rá.
Az egész a te ötleted volt.
Ez komoly?
Az én művem?
Az enyém?
Te voltál úgy oda a Milliárdos fiúk klubjáért.
Te írtál forgatókönyvet szülők meggyilkolásáról,
aminek, és bocs, hogy ezt megint felhozom,
olyan béna címet bírtál adni, mint a Cimbik!
Ki néz meg egy filmet, aminek Cimbik a címe?
Hogy merészeled, te kis szarcsimbók?
Elmondhattam volna a tanúk padján, hogy mindez azért történt,
mert anyáék lehallgatták a telefonodat, hallották a buzis csevegéseidet,
és rájöttek, hogy te meg Craig Signorelli egymás faszán pörögtök,
és más istentelen dolgokat műveltek!
Elmondhattam volna, hogy könyörögtél, hogy segítsek kimászni a csávából.
- Nem vagyok meleg, Lyle. - Hát velünk kibasztál.
Miattad történt.
A te hibád.
Valóban?
Ezt épp te mondod, aki szétlőtte apa és anya fejét?
Ne feledd, hogy ők mit tettek velünk!
Azt kapták, amit megérdemeltek.
Könnyű szülés volt, minden rendben.
- Egészséges? - A kisfiuk tökéletes.
Egészséges, 3317 gramm.
Szeretné megfogni?
Szia!
Kirk Cameron jó színész.
De nem elég szexi.
Értitek?
Márpedig Lyle Menendezre ragadnak a csajok.
Ezt nézzétek!
Tudjátok, ki ez?
- Timber Dawn. - Ő a csajom.
Mi van? Cseszd meg!
- Ilyen nincs. - Esküszöm. Megmutatom a leveleit.
- Elegem van az utórengésekből. - Hamarosan vége. Egyre távolodnak.
- Mehet? - Ja.
Szia, édesem!
Gratulálok!
Milyen a kicsike?
Gyönyörű kisfiú.
De a mai nap rólad szól.
Ideje kijuttatnunk, oké?
Ebben az ügyben a tényeket az ügyészségnek kell bizonyítania.
Minden kétséget kizáróan.
Tájékoztatást kapnak majd a „hibás önvédelem” jogi fogalmáról,
vagyis arról, amikor valaki abbéli őszinte és jóhiszemű meggyőződésében,
hogy veszélyben van, megvédi önmagát.
Ez a tett maximum gondatlan emberölésként értékelhető.
Az ügyészség azt állítja majd, hogy az egész a pénzről szólt.
De Marta Cano szerint a fiúk tudták, hogy kikerültek a végrendeletből,
Jose ötmilliós életbiztosításához pedig még hiányzott az orvosi vizsgálat.
Ha vártak volna két hetet, az az ötmillió is az övék lehetett volna.
Ha tényleg a pénz volt az indíték, miért nem vártak egy kicsit?
Az ügyészség hangsúlyozza majd, hogy vadászpuskákat vettek.
De ez tényleg azt jelenti, hogy a szüleik megölését tervezték?
Hadd kérdezzek valamit!
Ha az önök lakóhelyén elszaporodnak a betörések,
és önök fegyvert vásárolnak, ezt az ölés szándékával teszik?
Nem. Csak megvédik önmagukat.
Ha gyilkosságot terveztek,
miért nem vártak két hetet a pisztolyokra?
Miért vettek ehelyett két brutális puskát?
Az ügyészség reméli, hogy önök elfelejtik Andy vallomását,
akinek Erik elmesélte 12 évesen, hogy az apja masszírozza a péniszét,
ami fájdalmat okoz neki.
Az unokatestvérét kérdezte meg, hogy ez normális dolog-e.
És ott a másik unokafivér, Al, aki mesélt Jose és a fiúk közös zuhanyzásairól,
hogy az apjuk kékre-zöldre verte őket,
és hogy Erik hatéves korában, amikor a bántalmazás elkezdődött,
hogyan vált boldog kisfiúból szorongó, zárkózott gyerekké.
Vagy Diane,
aki szerint Erik és Lyle számára az volt a kiváltság,
ha nem kellett az anyjukkal aludniuk.
Vagy Wadlington edző, aki azt vallotta, idézem:
„Jose Menendez volt a legrosszabb szülő,
és a legdurvább ember, akit valaha ismertem.”
„Erik és Lyle, akik dicsőséget és hírnevet hoznak nekünk.
A mi ideális kísérleti egereink.”
Tűket és ilyen rajzszegeket szúrt a combjába,
ezekkel karistolta össze a péniszét.
Ironikus, hogy Jose és Kitty a trófeaszekrény előtt haltak meg,
mert a fiúk ennyit jelentettek nekik. Trófeák voltak.
Nem beszélgettek egymással.
Perverz szexuális kísérletek voltak,
és a bántalmazók féltékenyen őrzik a kísérleti alanyaikat.
A gond csak az, hogy az ilyen bántalmazott gyerekek
nem mindig bizonyulnak tökéletes produktumnak.
Nem tiszteljük a gyerekeket eléggé.
Úgy tartjuk, hazudnak, kitalálnak dolgokat, fantáziálnak.
Nem csoda, hogy a bántalmazott gyerekek nem bíznak bennünk.
Ha az ügyfeleim neve
Lila és Erika Menendez lenne, akkor másként néznének rájuk?
Mert ha igen, akkor ne tegyék!
A fiúk ritkán válnak áldozattá, de néha mégis megtörténik.
És sosem szabad az áldozatot hibáztatnunk.
Most látom, milyen hosszúra sikerült a védőbeszédem.
Azért beszélek ilyen hosszan, mert utána el kell engednem Eriket.
És én nem akarom elengedni.
Ahogy Jill sem akarja elengedni Lyle-t.
Tudják, sokan megkérdezték,
hogy mit akarok elérni.
A válaszom nem feltétlenül jogi természetű.
Szeretném látni, ahogy Erik az utcán sétál.
Bilincs nélkül.
Béklyók nélkül.
Csak úgy sétál.
Szabadon.
Az, hogy mi történik most,
önökön múlik.
Önök kiváló esküdtek voltak.
Köszönöm.
Sima ügy, tesó.
Ennyi volt.
A kubai csaj meg az a fekete, láttad, hogy néztek egymásra?
Ők nem tartanak bűnösnek.
Igen, mármint...
Nem is tudom.
És ha nem tudnak dönteni? Kezdhetjük elölről.
Az túl költséges lenne, Erik.
Ez a per is dollármilliókba fájt az adófizetőknek.
És sok értelme sincs újra megvádolni Amerika kedvenceit.
Ugyan már!
Ha újra megvádolnának,
abból országos botrány lenne.
Nem tudom.
- Csak olyan érzésem van... - Milyen?
Valami elromlott.
Mindenkinek pattanásig feszültek az idegei.
Előbb a lázongások, majd a földrengés, most pedig a várakozás erre az ítéletre...
Tudjátok, ki fél a földrengésektől?
Erik Menendez.
Szoros megfigyelés alá helyezték, nehogy öngyilkos legyen.
Mondtam, nem megy.
Úgy tűnik, kezd megőrülni.
Az éjszakákat írással tölti.
Állítólag valami tudományos-fantasztikus regényen dolgozik.
„Megint biztonságosan kijutott a boszorkánymester portálján át,
vissza a 17. dimenzióba.”
Újabban fest is.
És képzeljétek,
nagyon tehetséges.
A legtöbb művész nem bánik ilyen jól a sörétes puskával.
És tudjátok, mi a legjobb?
Eriknek van egy barátnője.
„Nem tudom, hogy fog működni.
Nem tudom, hogyan lettek úrrá rajtam ezek az érzelmek,
de azt tudom, hogy őszinték.
Úgy érzem, mintha ezer éve ismernélek, Erik,
és kitartok melletted életed végéig. Szeretlek.”
Tammy.
Miféle nők nyomulnak ezekre a pszichopatákra?
Mi hasznuk belőle?
Nos, ez esetben házastársi látogatás biztosan nem lesz, ha erre gondolsz.
Ami szerintem Eriknek tökéletesen megfelel.
Éreztétek?
Jézusom, ezek a rengések nem akarnak leállni!
Tim!
Mi az? Semmi baj.
Minden rendben. Lélegezz mélyet!
Minden oké.
Tiszta idegroncs vagyok.
Kikészültem.
- Ez a rengés még csak nem is volt erős. - Valóban nem.
Már elfelejtettem, milyen tehetetlenek.
Sosem pihenhetnek.
- Sosem tudhatod, milyen veszély fenyeget. - Tudom.
De az a fenyegetés, ami téged aggaszt,
az nem egy újabb földrengés.
Lyle zseniális volt a tanúk padján.
Bár talán ördögi zseni.
Erikről ugyanez már nem mondható el.
Figyeltem az esküdteket,
és nem hiszem, hogy sikerült megszólítania őket.
És mit szólsz Judalonhoz?
Mr. Dunne?
Üdv!
Judalon Smyth.
Üdv!
Nézze, Demi címlapra került.
Michelle Pfeiffer is. Jó, megértem, ők sztárok.
Várjunk csak!
A Vanity Fair címlapjára gondol?
Mondja, tudja Graydon Carter számát?
Mert én akárhányszor hívom, sose jutok túl azon a recepciós ribancon.
Mit tippelsz,
mi lesz az ítélet? Előre kitervelt vagy csak szándékos emberölés?
Vagy megússzák az egészet?
Tényleg nem tudom.
Azt viszont tudom,
hogy ha az esküdtek szabadon engedik őket,
az a két halott lélek
vissza fog térni,
és kísérteni fogja őket.
A karma utoléri a fiúkat.
Álljanak fel!
Köszönöm.
STANLEY M. WEISBERG BÍRÓ
Bár hosszasan mérlegelték az ügyet,
az esküdtek sajnos holtpontra jutottak,
és nem tudnak döntést hozni.
Az esküdtszék határozatképtelen.
Az eljárást eredménytelenné kell nyilvánítanom.
Kérem, maradjanak a helyükön!
Nyugalom, kérem!
- Ez jó, nem? - Csendet!
De ha nem találtak bűnösnek, akkor most mi van?
- Később megbeszéljük. - Hogy történhetett ez?
A férfi esküdtek miatt.
Csendet!
HAT HÓNAPPAL KÉSŐBB
Amint tudják, meg kell ismételni a teljes eljárást.
Hölgyeim, önök hősök.
Önök mind arra a döntésre jutottak, hogy Erik nem bűnös,
vagy csak gondatlan emberölésben az, ezért a segítségüket kérem.
Mi volt a gond? Mit nem vettünk észre?
Mi volt az, ami a férfi esküdttársaikat olyan megingathatatlanná tette?
Mit kellett volna hallaniuk?
A vége felé már szinte úgy éreztem, hogy Erik és Lyle a fiaim.
És szerintem ez az anyai ösztön az,
ami a férfiakból hiányzik.
Én nem hiszem,
hogy bárki így végezne a szüleivel, hacsak nincs rá nyomós indoka.
Oké, ez nem az én véleményem, hanem a férfiaké,
de ők úgy vélik, hogy fiúk nem lehetnek szexuális erőszak áldozatai.
Van még valami?
Elnézést,
de azt mondta... Esetleg felhívhatjuk?
- Szia, Erik! Itt a barátnőid. - Szia, Erik!
Csak azért... Ja, Tina vagyok. Örülök, hogy megismerhetlek,
bár úgy érzem, már ismerlek.
Csak azért hívtunk, hogy elmondjuk, mennyire sajnáljuk.
Nem szolgáltattak igazságot.
Így van.
Hallottad, Erik?
Leslie, beszélhetnék önnel?
Persze.
Egy pillanat!
Szia! Hogy vagy?
Lehangoltnak tűnsz.
Igen. Valóban az vagyok.
Csak fel a fejjel, rendben? Győzni fogunk, ígérem.
Ilyesmit nem ígérhet.
Jaj, Erik!
Valami megváltozott.
Tudja?
A média ellenünk fordult, érti?
Gyűlölködő leveleket kapok.
Ilyen eddig nem történt.
Szóval...
Nem tudom.
De úgy érzem,
hogy valami megváltozott.
Nem tudom, mi az, de...
úgy tűnik,
hogy itt a vége.
Nem hagyom, hogy belesüppedj a mélabúba!
- Győzni fogunk. - Semmi baj. Majd beszélünk.
Köszönöm. Vigyázzanak hazafelé!
- Köszönjük. Viszlát! - Viszlát!
Ami azt illeti, Ms. Abramson,
ha tényleg tudni akarja, mi volt a gond, az egyik legalábbis...
A többiek talán nem akarták elmondani.
Ki vele!
A férfiak fő gondja az volt...
Nyilván nem kedvelték sem Eriket, sem Lyle-t, ez igaz.
De...
önnel volt problémájuk.
Talán nincs jelentősége,
de nem kedvelték önt.
- Köszönöm, hogy elmondta. Semmi baj. - Nincs mit.
Még egyszer köszönjük.
Van néhány rossz hírem.
Vagy inkább egy csomó.
Értem.
Térjünk a tárgyra!
Kezdjük a legegyszerűbbel! Nincs pénz.
- Én nem aggódom a pénz miatt. - Pedig kéne, mert elfogyott.
Hacsak Leslie-vel nem dolgozunk ingyen...
Van pénzünk.
- Hidd el, hogy nincs. - Jó, de lesz.
Essünk túl ezen,
és mostantól vezessen nyilvántartást a munkaóráiról, a végén meg elszámolunk.
Kifizetem.
Lesz egy könyvem.
Írok egy könyvet.
Norma segít benne. Ő a barátom.
Bár mostanában inkább a titkárnőm.
Totál odavan értem.
Belém van zúgva.
Különleges a kapcsolatunk.
Segít az írásban.
Ő írja a könyvet, Lyle.
- Nem, együtt írjuk, de az én könyvem. - Nem érted.
A könyv hamarosan megjelenik.
Hagytad, hogy felvegye a beszélgetéseiteket,
most pedig kiadja a felvételeket.
Ez a könyv.
Ez nem igaz.
Lyle, elmondtál neki mindent.
„Mondtam, hogy meghatom az esküdteket, mert gyakoroltam a sírást.
Egyre jobban megy a sírás.”
„Ki kell találni, mit mondjunk Ozielről, hogy miért nem beszéltünk neki a szexről.
Mondhatnánk azt, hogy zsarol minket.”
„Nyilván túlreagáltam a dolgot aznap éjjel.
Mármint a gyilkosságok éjszakáján.”
Mire Norma azt írja:
„Lyle részletesen mesélt nekem azokról a bántalmazási formákról,
amiket a tárgyaláson tervez előadni.”
Ez mind hazugság, Jill! Sosem mondtam ilyesmit!
Szalagra vett mindent!
- Tudod, mit jelent ez? - Nem.
A vád minden állításodat megkérdőjelezi, ha vallomást teszel.
Értem.
- Vagyis... - Nem tanúskodhatsz.
Az új eljárásban nem.
Lyle, ezzel annyi a védelmünknek.
Már csak Erikre számíthatunk.
Hogy? Azt nem.
Lyle...
Úgy érzem, többé nem tudlak képviselni.
Segítek neked kiválasztani egy jó kirendelt védőt,
de nem foglak képviselni az új eljárásban.
Sajnálom.
Bassza meg!
A legfrissebb hírek szerint csődbe mentek.
Az jutott eszembe:
„Vajon képesek lennének az emberek adakozni a Menendez fivéreknek?”
Adományozna a Menendez-ügyre?
- Csesszék meg Menendezék! - Csesszék meg? Miféle beszéd ez?
Most rajtad múlik minden.
De bizonyos értelemben ez leegyszerűsíti a mi dolgunkat.
A közvélemény inkább veled szimpatizál.
Ez nem igaz.
De igen. Jobb vagy a tanúk padján, mint Lyle.
Többé nem hivatkozhatunk önvédelemre, így...
Nem.
A bíró...
nem akar újabb határozatképtelenséget, így a hibás önvédelem nem jöhet szóba.
Ez volt az igazság.
- Ennyi volt. - Oké.
- Erre alapoztuk a védelmünket. - Kitalálunk mást.
Tudom, hogy nem szívesen hallod, de Erik, nincs arra bizonyíték,
hogy te ölted meg a szüleidet.
Te is rájuk lőttél, de Lyle végzett velük.
Ő adta le a végzetes lövést apád fejére.
És ne feledjük, hogy ő ment ki újratölteni,
amikor anyád még élt.
Tudja, mennyien gyűlölik magát?
Van róla fogalma?
Nem végzett túl jó munkát.
Szemüveget adott rám, amire nincs szükségem.
Pasztellszínekbe öltöztetett.
De nem vált be.
- Erik... - Semmi sem vált be.
És most mindenki gyűlöl minket. Az életemnek annyi.
- Ez nem igaz. - Fogja be a pofáját!
Hallgasson el végre!
Kurvára fogalma sincs semmiről!
Fogalma sincs.
Érti? Nekem viszont van.
Hogy akar segíteni rajtam?
Hogy akarja ezt helyrehozni?
Lehetetlen.
Felkelni! Ma nagytakarítást csinálunk.
Miért?
VIP-vendég érkezik.
OJ Simpson egy Ford Broncóban menekül Al Cowlingsszal.
A kaliforniai rendőrség szerint OJ pisztolyt tart a fejéhez,
és az anyja házához akar menni.
Megismétlem, a 405-ös úton tartunk észak felé.
Már elhagyta Manchestert. Mostanra talán már La Tijerában jár.
Az autópálya-rendőrség
és a Los Angeles-i erők legalább egy tucat autóval...
L. A. MEGYEI BÖRTÖN
...szirénával és villogóval üldözik,
vagy inkább követik OJ Simpsont...
RENDKÍVÜLI HÍREK
...aki folytatja a száguldást, minden valószínűség szerint
brentwoodi otthona felé tartva.
Szólíthatunk Juice-nak?
Ti vagytok az őrök.
Úgy hívtok, ahogy akartok.
Nekem megfelel a Juice.
- Érezd magad otthon! - Rendezkedj be, Juice!
Van valami kaja?
- Kerítünk valamit. - Kösz, haver.
Cimbora!
Hé!
OJ?
- OJ? - Ja. Te ki vagy?
Erik vagyok, Erik Menendez.
Komolyan?
Ja.
Az egyik Menendez tesó?
A bátyád is itt van?
Nem, nincs.
Ő másik szárnyban van.
Az szívás, haver. Már jó ideje ültök.
Ja, kábé három éve.
Megismétlik a perünket.
Figyelj, én nem leszek itt sokáig, mert kurvára nem csináltam semmit.
Vágod? Nicole ütött meg engem.
- Hallottad, mit mondanak rólam? - Igen.
Hallottam.
Azt hallottam, de nem tudom, igaz-e,
hogy Robert Shapiro a védője.
Ja.
- De többen is lesznek. Érted. - Igen, csak el akartam mondani...
Ő volt a mi ügyvédünk is, és ami azt illeti...
Jobban teszi, ha vigyáz vele,
mert velünk eléggé kibaszott.
Londonban maradhattam volna,
és akkor valószínűleg most nem fenyegetne halálbüntetés.
De ő azt tanácsolta, hogy jöjjek haza, szóval...
Kösz a tanácsot.
Látta azt a sok embert a 405-ös mentén? Tiszta őrület volt.
Ja. A népek szeretik OJ-t.
Nehéz nem arra gondolnom,
hogy mostantól mi már nem leszünk érdekesek.
Mindenki a maga ügyére fog figyelni.
- Mondhatok még valamit? - Ja, persze.
Fontolja meg a vádalkut!
SZÖRNYETEGEK: A LYLE ÉS ERIK MENENDEZ-SZTORI
A feliratot fordította: Kisházi Viktória